Avtalan um oyggjaleikirnar 2023 verður undirskrivað við orknoyingar. Nummar tvey frá høgru er forsetin í oyggjaleikasamgonguni, álendingurin Jörgen Petterson 2018-07-07 15: 30 Ingi Samuelsen Tað er nú greitt, at tað verða Orknoyggjar, sum verða vertir fyri Oyggjaleikunum í 2023. Tað varð avgjørt á fundi hjá altjóða oyggjaleikasamgonguni, International Island Games Association, IIGA, í Gibraltar í dag. Ein samdur fundur samtykti at geva Orknoyggjunum vertsskapin. Hetta verður eisini fyrstu ferð, at oyggjaleikirnir verða hildnir her. Orknoyggjar er ein av upprunalimunum hjá IIGA og hevur luttikið á øllum leikum síðan 1985. Valið av Orknoyggjum var ikki óvæntað, onki annað oyggjaland hevur verið upp á tal til leikirnar í 2023. Oyggjaleikir verða hildnir annað hvørt ár. Komandi ár verða leikirnir hildnir í Gibraltar, og í 2021 verða teir á Guernsey.